แนวโน้ม SET แกว่งไซด์เวย์ สร้างฐาน 1,600 จุด เกาะติดประชุมครม.-เงินเฟ้อสหรัฐ
บล.ทิสโก้ มองแนวโน้ม SET เช้านี้แกว่งไซด์เวย์ สร้างฐาน 1,600 จุด เกาะติดประชุมครม.-เงินเฟ้อสหรัฐ
บล.ทิสโก้ มองแนวโน้ม SET เช้านี้แกว่งไซด์เวย์ สร้างฐาน 1,600 จุด เกาะติดประชุมครม.-เงินเฟ้อสหรัฐ
8 มิ.ย. 2564

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดว่าจะแกว่งไซด์เวย์สร้างฐานแถว 1,600 จุด ในช่วงรอติดตามตัวเลขเงินเฟ้อของสหรัฐฯที่จะออกมาช่วงปลายสัปดาห์นี้ และแม้บ้านเราจะมีปัจจัยบวกจากการจัดหาวัคซีนโควิด-19 เพิ่มได้ครบ 100 ล้านโดส แต่ยังต้องติดตามความคืบหน้าการฉีดวัคซีนโควิด-19 ด้วย ซึ่งเมื่อวานนี้ถือว่ายังกระจายการฉีดวัคซีนได้น้อยอยู่ เพราะหากจะสร้างภูมิคุ้มกันหมู่ก็จะต้องฉีดวัคซีนโควิด-19 ให้ได้ประมาณ 450,000 โดสต่อวัน
นอกจากนี้ ยังต้องติดตามการประชุมธนาคารกลางยุโรป (ECB) ที่จะมีขึ้นในวันที่ 10 มิ.ย.นี้ และติดตามการประชุมสภาพิจารณาพ.ร.ก.กู้เงิน 5 แสนล้านบาท ที่จะมีขึ้นในวันพรุ่งนี้ (9 มิ.ย.) ส่วนวันนี้ให้ติดตามการประชุมคณะรัฐมนตรี (ครม.) ให้ติดตามดูจะมีมาตรการกระตุ้นเศรษฐกิจเพิ่มขึ้นหรือไม่
พร้อมให้แนวรับ 1,610-1,600 จุด ส่วนแนวต้าน 1,625-1,630 จุด
 
 